**Eiropas Savienības fonda projekta Nr. 4.3.1.0/17/A/082**

**“Siltumtīklu pārbūve un jauna savienojošā posma izbūve Aizputē”**

*īstenošana*

 **SIA “AIZPUTES KOMUNĀLAIS UZŅĒMUMS”** kā finansējuma saņēmējs, parakstot Kohēzijas fonda finansējuma līgumu, apliecināja, ka projekta Nr.4.3.1.0/17/A/082 “Siltumtīklu pārbūve un jauna savienojošā posma izbūve Aizputē” īstenošana notiks saskaņā ar Eiropas Savienības fondu darbību regulējošiem Eiropas Kopienas un Latvijas Republikas tiesību aktiem un šī līguma un tā pielikumu nosacījumiem.

SIA “AIZPUTES KOMUNĀLAIS UZŅĒMUMS” un Centrālā finanšu un līgumu aģentūra, pamatojoties uz Darbības programmas “Izaugsme un nodarbinātība “ 4.3.1. speciālā atbalsta mērķa “Veicināt energoefektivitāti un vietējo AER izmantošanu centralizētajā siltumapgādē “ īstenošanas noteikumi” , ar Sadarbības iestādes 2017.gada 30.novembra lēmumu par projekta iesnieguma “Siltumtīklu pārbūve un jauna savienojošā posma izbūve Aizputē” apstiprināšanu un par 2018.gada 20.marta atzinumu par lēmumā ietverto nosacījumu izpildi, **2018.gadā 10.maijā** noslēdza līgumu par projekta Nr. 4.3.1.0/17/A/082 “Siltumtīklu pārbūve un jauna savienojošā posma izbūve Aizputē” īstenošanas kārtību finansējuma piešķiršanai un uzraudzībai paredzot:

1. projekta darbību īstenošanas laiks pēc līguma noslēgšanas ar Centrālo finanšu aģentūru ir **22** mēneši .
2. projekta izdevumi ir attiecināmi no 2017. gada 17. jūlija.
3. projekts tiek īstenots saskaņā ar līguma par Eiropas Savienības fonda projekta īstenošanu Nr. 4.3.1.0/17/A/082

**Projekta kopējie izdevumi** ir **336737,12 EUR**, no tiem kopējie attiecināmie izdevumi **278295,14** **EUR**. Atbalsta summa **40 %** no attiecināmajiem izdevumiem, nepārsniedzot **111318,06 EUR**, no tās Kohēzijas Fonda finansējums sastāda **40 %** no attiecināmajiem izdevumiem, nepārsniedzot **111318,06 EUR***.* Privātais attiecināmais finansējums ir **60 %** no attiecināmajiem izdevumiem, nepārsniedzot **166977,08 EUR**. Projekta kopējie neattiecināmie izdevumi ir privāts finansējums kopā **58441,98 EUR.**

Iepirkuma procedūras būvprojekta izstrāde “Siltumtīklu pārbūve un jauna savienojošā posma izbūve Aizputē” līgums ar SIA "Bek-Konsult " noslēgts 2017.gada 21.martā.

Par autoruzraudzību projektam “Siltumtīklu pārbūve un jauna savienojošā posma izbūve Aizputē” līgums ar SIA "Bek-Konsult " noslēgts 2018.gada 23.maijā.

Par “Siltumtīklu pārbūve un jauna savienojošā posma izbūve Aizputē” (ID Nr. AKU/2018/5) līgums ar SIA “Grobiņas SPMK” noslēgts 2018.gada 31.maijā.

Par būvuzraudzība projektam "“Siltumtīklu pārbūve un jauna savienojošā posma izbūve Aizputē” (ID Nr. AKU/2018/6) līgums ar SIA “BaltLine Globe” noslēgts 2018.gada 5.jūnijā.



**Projekta aktivitātes ir siltumtīklu pārbūve un jauna savienojošā posma izbūve.**

* Lai veicināt energoefektivitāti centralizētajā siltumapgādē projekta ietvaros ir paredzēta siltumtīklu pārbūve un jauna savienojošā posma izbūve , kā rezultātā tiks nodrošināta uzlabota siltumapgāde ēkām: Avotu iela 2. 4. 8. 8a. 10 un Upes iela 2. 4, Aizputē, Aizputes novadā.
* Būvniecības laikā Kalvenes ielu paredzēts šķērsot ar beztranšejas metodi, ar virzītās urbšanas metodi, siltumtīklus ievietojot metāla apvalkcaurulēs Ø273x6.3, L=20m.
* Siltumtīkli projektēti no rūpnieciski izolētiem 2.sērijas cauruļvadiem ar signalizācijas sistēmu vai analogām sistēmām. Kopējais siltumtīklu garums no rūpnieciski izolētām tērauda caurulēm ar diametru Ø114/225 – 42 m, Ø88/180 – 330m, Ø76/160 –192m, Ø60/140 – 30m, Ø48/125 – 84m, Ø42/125 – 6m un no PEX caurulēm ar diametru Ø50/125 -141m.

Kopējais siltumtrases garums 825 metri.

* Montāžas veids – bezkanāla cauruļvadu montāža.
* Realizējot projektu, plānots veikt trašu optimizāciju, samazinot esošo cauruļu diametrus, tā ietaupot siltumenerģiju.
* Paredzēta vecās katlu mājas nojaukšana Ziedu ielā 3b.
* Būvprojektā jāparedz esošo segumu (zālāju, asfaltbetona, bruģakmens) atjaunošana atbilstoši faktiskajai situācijai, kā arī būvprojektā jānosaka segumu atjaunošanas risinājumi.